Mint azt már korábban megállapítottuk: Vajna Tímeánál a fenék az új mell, ezt a tematikát követi tovább a legfrissebb Instagram bejegyzése is, amiben újra kiposztolta A Testrészt. Ez önmagában már szinte unalmasnak számítana, de egy olyan tehetséges és kreatív üzletasszony, mint a filmbiztos felesége, megtalálta a módját, hogy érdekessé tegye. Odaállított ugyanis maga mellé két másik nagyon kerek fenekű barátnőt és háttal pózoltak a kamerának, ebből pedig adja is magát a játék: melyik fenék tartozik Vajna Timihez?

Aki alaposan követi Vajnáné fenékevolúcióját az biztos, hogy csuklóból rávágta, hogy a jobb szélső, és igaza is van. De kik a barátnők? Nos, sajnos nem Sarka Kata és Rogán Cecília, hanem Jess K. Clark (balra) és Lorna Florence (középen), akik mindketten ugyanúgy imádnak sportolni mint Vajna Tímea. Egyébként Clark modellként dolgozik, Florence pedig személyi edző.